ΓΡΑΠΤΗ ΕΡΩΤΗΣΗ E-1821/01

υποβολή: Jan Mulder (ELDR) προς την Επιτροπή

(21 Ιουνίου 2001)

Θέμα: Κόστος καταστολής και πρόληψης της ΣΕΒ στην Ευρωπαϊκή Ένωση

1. Μπορεί να αναφέρει η Επιτροπή σε ποιό ύψος περίπου ανέρχεται το κόστος του τεστ εντοπισμού της ΣΕΒ όπως διεξάγεται στα κράτη μέλη της Ε Ε·

2. Μπορεί να αναφέρει η Επιτροπή ποιόν βαρύνει το κόστος αυτό στα διάφορα κράτη μέλη της Ε Ε: τους ιδιοκτήτες των μόσχων, τη μεταποιητική βιομηχανία, τον καταναλωτή, τις περιφερειακές ή τις εθνικές αρχές·

3. Μπορεί να αναφέρει η Επιτροπή ποιοί κανόνες ισχύουν στα διαφορετικά κράτη μέλη της Ε Ε για την αποζημίωση των αγροτών οι επιχειρήσεις των οποίωνπέστησαν ζημίες λόγω της ΣΕΒ (καταστροφή των ζώων και αντιστάθμιση εισοδήματος)·

4. Μπορεί να αναφέρει η Επιτροπή ποιοί βαρύνονται με τα έξοδα της καταστροφής των πτωμάτων των ζώων των κοπαδιών στα οποία εμφανίσθηκε η ΣΕΒ·

5. Μπορεί να αναφέρει η Επιτροπή ποιό είναι το κόστος της μη χρησιμοποίησης των κρεατάλευρων και ποιοί βαρύνονται με τα κόστη αυτά στα διάφορα κράτη μέλη της Ε Ε·

6. Φρονεί άραγε η Επιτροπή ότι από τις απαντήσεις στα ανωτέρω ερωτήματα μπορεί να συναχθεί ότι οι ιδιοκτήτες μόσχων στην Ε Ε ενεργούνπό συνθήκες που νοθεύουν τον ανταγωνισμό·

Απάντηση του κ. Fischler εξ ονόματος της Επιτροπής

(3 Σεπτεμβρίου 2001)

1. Επί του παρόντος, η Επιτροπή δεν διαθέτει πληροφορίες για όλα τα κράτη μέλη. Βάσει των διαθέσιμων πληροφοριών, το κόστος ανίχνευσης της σπογγώδους εγκεφαλοπάθειας των βοοειδών (ΣΕΒ) (δειγματοληψία στη γραμμή σφαγής, μεταφορά, αγορά του συνόλωνλικών δοκιμασίας (test-kits), εργαστηριακή ανάλυση κλπ) εκτιμάται από τα κράτη μέλη ότι κυμαίνεται από περίπου 43 έως 90 ευρώ, φθάνοντας μέχρι 350 ευρώ στο Ηνωμένο Βασίλειο.

2. Τα κράτη μέλη έχουν καθιερώσει διαφορετικά συστήματα για τη χρηματοδότηση των δαπανών αυτών. Σε ορισμένα κράτη μέλη, οι δαπάνες καλύπτονται πλήρως από την κυβέρνηση ή την περιφερειακή αρχή. Σε άλλα κράτη μέλη, οι παραγωγοί ή/και τα σφαγεία ή/και όλοι οι φορείς που εμπλέκονται στην αλυσίδα καταβάλλουν ένα μέρος ή το σύνολο των δαπανών. Η Κοινότητα συμμετέχει σε ποσοστό 100 % του κόστους (εκτός ΦΠΑ) για την αγορά τουλικού δοκιμασίας και των αντιδραστηρίων, με ανώτατο όριο τα 15 - 30 ευρώ ανά δοκιμασία, ανάλογα με την ομάδα στόχου όπου πραγματοποιήθηκε η εξέταση.

3. Ορισμένα κράτη μέλη έχουν κοινοποιήσει καθεστώτα κρατικών ενισχύσεων, στο πλαίσιο των οποίων αποζημιώνονται οι γεωργοί για την αξία των ζώων που καταστρέφονται λόγω της ανίχνευσης κρούσματος ΣΕΒ στην εκμετάλλευση, καθώς και για το κόστος τωνγειονομικών μέτρων που είναι αναγκαία στην εν λόγω εκμετάλλευση, για την ανασύσταση της αγέλης και ενδεχομένως ενισχύονται για το διαφυγόν εισόδημα πριν και κατά τη διάρκεια της ανασύστασης. Τα κράτη μέλη συχνά καλύπτουν επίσης το κόστος καταστροφής του ζώου και τα συναφή έξοδα όπως τα μεταφορικά. Από την 1η Ιουλίου 2001, το άρθρο 13 παράγραφος 4 του κανονισμού (ΕΚ) αριθ. 999/2001 του Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών(1) ορίζει ότι οι ιδιοκτήτες αποζημιώνονται αμελλητί για την απώλεια των ζώων που θανατώνονται ή τα προϊόντα ζωικής προέλευσης που καταστρέφονται κατόπιν της ανίχνευσης κρούσματος ΣΕΒ.

4. Τα κράτη μέλη μπορούν να ρυθμίσουν ποιός φέρει το κόστος καταστροφής των πτωμάτων των ζώων που έχουν προσβληθεί από ΣΕΒ. Η Επιτροπή δεν έχει σχηματίσει γενική εικόνα για τον τρόπο χρηματοδότησης της εν λόγω καταστροφής στα διάφορα κράτη μέλη. Στην περίπτωση πουπάρχει κρατική ενίσχυση, θα απαιτείται κοινοποίηση προς την Επιτροπή σύμφωνα με το άρθρο 88 παράγραφος 3 της συνθήκης ΕΚ, για να αξιολογείται εάν το μέτρο συμβιβάζεται με τους κανόνες για τις κρατικές ενισχύσεις.

5. Η Επιτροπή δεν διαθέτει συνοπτικές πληροφορίες για το σημείο αυτό. Παραδείγματος χάρη, στο Ηνωμένο Βασίλειο το κόστος της καταστροφής των κρεαταλεύρων από ζώα ηλικίας άνω των 30 μηνών κυμαίνεται μεταξύ 60 έως 90 UKP ανά τόνο. Ως προς το ποιός καλύπτει το κόστος, παραπέμπουμε στην απάντηση στην ερώτηση 4.

6. Η επί μακρότερο διάστημα διατήρηση ουσιαστικών διαφορών στο ύψος της δημόσιας χρηματοδότησης των μέτρων αυτών μπορεί βεβαίως να έχει επίπτωση στη σχετική ανταγωνιστική θέση των παραγωγών. Αυτός είναι ο λόγος για τον οποίο είναι ουσιαστικής σημασίας ο έλεγχος και η εξέταση εκ μέρους της Επιτροπής όλων των κρατικών ενισχύσεων, ώστε να εξασφαλίζεται ότι οι πιθανές στρεβλώσεις του ανταγωνισμού που προκαλούνται από μια κρατική ενίσχυση αντισταθμίζονται από τα θετικά αποτελέσματα της ενίσχυσης.

(1) ΕΕ L 147 της 31.5.2001.